แรงขายหุ้นบิ๊กแคปฉุด SET ปิดลบ9จุด จับตาผลประชุมธนาคารกลางยุโรป กรณีเฟดขึ้นดอกเบี้ยคืนนี้
แรงขายหุ้นบิ๊กแคปฉุด SET ปิดลบ9จุด จับตาผลประชุมธนาคารกลางยุโรป กรณีเฟดขึ้นดอกเบี้ยคืนนี้ โดยดัชนีปิดตลาดวันนี้ ที่ระดับ 1,718.34 จุด ลบ 8.95 จุด หรือ 0.52% มูลค่าการซื้อขาย 4.32 หมื่นล้านบาท
13 มิ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,718.34 จุด ลบ 8.95 จุด หรือ 0.52% มูลค่าการซื้อขาย 4.32 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดฯในวันนี้โดยรวมย่อเล็กๆ ยังไม่ผ่านแนวต้านสำคัญที่ระดับ 1,730 จุด โดยรอผลการประชุมการประชุมธนาคารกลางยุโรป (ECB) ซึ่งจะมีขึ้นในคืนนี้ หากธนาคารกลางสหรัฐฯ (เฟด) เร่งขึ้นดอกเบี้ยเพิ่มจาก 3 ครั้ง เป็น 4 ครั้ง จะเป็นปัจจัยลบต่อตลาด ซึ่งภาวะตลาดฯอาจจะเหนื่อย คาดว่าดัชนีฯจะแกว่งตัวในกรอบแคบๆ
สำหรับแนวโน้มภาวะตลาดฯในวันพรุ่งนี้ (14 มิ.ย.) ต้องติดตามผลการประชุมธนาคารกลางยุโรป (ECB) ซึ่งหากเฟดไม่มีแนวโน้มการปรับขึ้นดอกเบี้ยจาก 3 ครั้ง เป็น 4 ครั้ง ดัชนีฯก็อาจจะมีการรีบาวน์ได้ แต่ถ้าหากผลการประชุมออกมามีแนวโน้มปรับขึ้นดอกเบี้ยเป้น 4 ครั้ง จะส่งผลให้ตลาดฯเกิดความกังวลต่อ
พร้อมให้แนวรับที่ 1,710 จุด แนวต้านที่ 1,730 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 2,649.10 ล้านบาท ปิดที่ 51 บาท ลดลง 0.50 บาท
AOT มูลค่าการซื้อขาย 1,772.33 ล้านบาท ปิดที่ 67.50 บาท ลดลง 0.75 บาท
BANPU มูลค่าการซื้อขาย 1,558.84 ล้านบาท ปิดที่ 21.80 บาท ราคาไม่เปลี่ยนแปลง
CPALL มูลค่าการซื้อขาย 1,331.89 ล้านบาท ปิดที่ 79.50 บาท ลดลง 1 บาท
KBANK มูลค่าการซื้อขาย 1,327.92 ล้านบาท ปิดที่ 200 บาท เพิ่มขึ้น 0.50 บาท
 
ตลาดหุ้นเอเชีย
